**Beboerbrev nr. 1 April 2022**

Takk for sist til alle.

Vi hadde et godt og saklig møte om alt for mange dårlige nyheter.

**Angående flere priser på balkonger.**

Styret var i møtet kanskje ikke flinke nok til å redegjøre for det arbeid som gikk forut for at vi valgte Front til å gjennomføre prøvebalkongene.

For å være sikker på at hele prosessen ble profesjonelt gjennomført engasjerte vi OBOS prosjekt. Vi gikk igjennom problemene med Jan Lindahl fra OBOS. Lindahl kom så opp med de to entreprenørene han mente kunne være best egnet. De ble trukket inn i prosessen om teknisk løsning og kom begge med pris.  Front var klart best. At prisen etter hvert har gått opp viser at de kanskje hadde forregnet seg. Prøvebalkongene har nok for dem ikke vært en økonomisk suksess.

Den siste prisen vi fikk var imidlertid så vidt høy at vi følte vi måtte undersøke med andre.

De som hadde vært på befaring fredag før møtet sa etter vurdering at de ikke kunne gjøre jobben.

Vi har funnet to andre entreprenører som sist fredag var på inspeksjon og som har lovet å melde tilbake med tilbud ( eller ikke) rett over påske.

Vår erfaring med Front ( god kvalitet om enn ikke rask arbeidsflyt) tilsier at et annet tilbud skal ligge en del under.  Front har fått erfaring og det bør komme oss til gode. Og kvaliteten på det utførte er god.

**Av andre ting.**

1: Vedtekter og husordensregler som vedtatt er lagt inn på web siden.

2: "De forsvunne" referatene skal nå være tilgjengelig på web siden.   Referatene fra da til nå vil vi gjerne gå igjennom så vi ikke legger ut noe ingen er tjent med. Fra nå av legges alle ut.

3: Vi har fulgt opp innspill om å sjekke rentemarkedet og få tilbud om forsikring fornyelse basert på ikke bare 10.000, men også 30.000 og 50.000 i egenandel.

**Nytt sameiermøte**

Vi må ha et nytt sameiermøte for å vedta kapital innkallingen som må foretas.

På møtet vil vi også gjennomgå de alternative tilbud vi eventuelt har fått på balkongprosjektet.

Møtet er berammet til den 26 april kl. 18.00 på Voksenkollen hotel.

Styret

Voksenkollveien 5